open-index/open-wikipedia-markdown huggingface dataset:
बैङ्क अल्फलाह

**बेङ्क अल्फलाह लिमिटेड** पाकिस्तानमा अबु धाबी समूहको स्वामित्वमा रहेको एक निजी बेङ्क हो। बेङ्क अल्फलाह पाकिस्तानमा ७ औँ सबैभन्दा ठूलो बेङ्क हो। कम्पनीको प्रधान कार्यालय पाकिस्तानको कराचीमा रहेको छ।

बेङ्क अल्फालालाई २१ जून १९९७ मा कम्पनीहरू अध्यादेश १९८३ अन्तर्गत सार्वजनिक सीमित कम्पनीको रूपमा स्थापना गरिएको थियो। यसको बेङ्किङ कार्य १ नोभेम्बर १९९७ देखि सुरु भएको थियो। बेङ्कलाई, वाणिज्य बेङ्क र सम्बन्धित सेवाहरूमा बेङ्किङ कम्पनीहरूको अध्यादेश १९६२ अन्तर्गत परिभाषित गरीएको छ।

## इतिहास 
बेङ्क अल्फलाह लिमिटेडलाई कम्पनीको अध्यादेश १९८४ अन्तर्गत सार्वजनिक सीमित कम्पनीको रूपमा २१ जुन १९९४ मा सुरू गरिएको थियो। बेङ्कले यसको सेवा १ नोभेम्बर १९९७ देखि सञ्चालन गरिरहेको छ। बेङ्कमा स्वामित्व संयुक्त अरब इमिरेट्सको अबु धाबी समूह र युनाइटेड भेञ्चर होल्डिङ (पाकिस्तान) को रहेको छ भने यसको सञ्चालन पनि यिनै दुई कम्पनीले गर्दछन्।

बेङ्कले उपभोक्ता, निगम, संस्था र सरकारहरूलाई उत्पादन र सेवाहरूको फराकिलो तरङ्ग मार्फत संयुक्त र लगानी बेङ्किङ, उपभोक्ता बेङ्किङ, ऋण, धितो दलाली, वाणिज्यिक, एसएमई, कृषि वित्त, इस्लामी र सम्पत्ति वित्तीय जस्ता वित्तीय समाधानहरूको प्रदान गर्दछ। सन् १९९७ मा, बेङ्कलाई निजीकृत गरिएको थियो र 'अबु धाबी समूह' र संयुक्त अरब इमिरेट्स र पाकिस्तानको युनाइटेड भेञ्चर होल्डिङले क्रमशः बेङ्क अल्फलाह लिमिटेडको एक नयाँ पहिचान सहित कब्जा गरेको थियो। बेङ्कको व्यवस्थापनले रणनीति र नीतिहरू कार्यान्वयन गरेको थियो त्यसैले बेङ्क बजारमा एक प्रमुख खेलाडी बनेको थियो। अबु धाबी समूहसँगको साझेदारीमा बेङ्कको स्थिति बलियो भएको थियो जसले बेङ्कलाई उत्पादन र सेवाहरूको दायरा बढाउन प्रविधिमा बढी लगानी गर्न अनुमति दिएको थियो।

## शाखाहरू 
अल्फलाहको जम्मा ६६२ शाखाहरू रहेका छन् जसमा १० विदेशी शाखाहरूका साथ बङ्गलादेशमा ७ र बहराइन, संयुक्त अरब इमिरेट्स र अफगानिस्तानमा एक एक शाखाहरू रहेका छन्।

## गतिविधिहरू 
यस बेङ्कले हाल गरिरहेको गतिविधिहरू यस प्रकारका छन्:

१) वाणिज्य बेङ्किङ

१)इस्लामी बेङ्किङ

३) कार्ड सेवा 

४) उपभोक्त ऋण

५) एटिएम सेवा

### बङ्गलादेशमा गतिविधिहरूको प्रदर्शन 
यसले ७ मे, २००७बाट बङ्गलादेशमा आफ्नो सञ्चालन बहराइनको शमिल बेङ्कको साथ १.१५ मिलियन अमेरिकी डलरमा खरिद गरी सुरु गरेको थियो। पाकिस्तान बाहिर बेङ्कको गतिविधिहरूमा यो पहिलो विस्तार पनि हो।

## सन्दर्भ सामग्रीहरू 
## बाह्य कडीहरू 
*आधिकारिक वेबसाइट 
* बेङ्क अल्फलाहमा लगानी

श्रेणी:पाकिस्तानका बेङ्कहरू
श्रेणी:कराचीमा आधारित कम्पनीहरू
श्रेणी:पाकिस्तान सेयर बजारमा सूचीकृत कम्पनीहरू
श्रेणी:पाकिस्तान–संयुक्त अरब इमिरेट्स सम्बन्ध
जामालगन्ज उपजिल्ला

**जामालगन्ज** () बङ्गलादेशको उत्तर-पूर्वी भागमा पर्ने जिल्ला सुनामगन्जको एक उपजिल्ला हो। यो उपजिल्ला सिलेट विभागमा अन्तर्गत पर्दछ।

## भूगोल 
जामालगन्ज उपजिल्ला बङ्गलादेशको उत्तर-पूर्वी भागमा पर्छ भने यो उपजिल्ला २४°५०' देखि २५°०४' उत्तर अक्षांश र ९१°०५' देखि ९२°१९' पूर्वी देशान्तरमा अवस्थित छ। जामालगन्ज उपजिल्लाले बङ्गलादेशको कुल क्षेत्रफल मध्ये ३३८.७४ वर्ग किलोमिटर ओगटेको। यस उपजिल्लालाई ताहिरपुर र विश्वम्भरपुर उपजिल्लाले उत्तर,खालियाजुरी र  दिराई उपजिल्लाले  दक्षिण, सुनामगन्ज सदर उपजिल्लाले पूर्व र मोहनगन्ज र धर्मपाशा उपजिल्लाले उपजिल्ला पश्चिमबाट घेरेको छ।

## जनसाङ्ख्यिकी 
उपजिल्ला विभाग प्रतिवेदनका अनुसार यस उपजिल्लाको कुल जनसङ्ख्या १३८९८५ रहेको  छ जसमध्ये पुरुषको जनसङ्ख्या ७१७०१ छ भने महिलाको जनसङ्ख्या ६७२८४ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या ११०९५०  छ भने हिन्दु धर्मवलम्बीको जनसङ्ख्या २७९२९ छ। त्यस्तै गरी बुद्ध धर्मवलम्बीको जनसङ्ख्या र अन्य धर्मका मानिसहरूको जनसङ्ख्या ६४ रहेको छ। यस उपजिल्लाको जनघनत्व १२९२ प्रति किलोमिटर रहेको छ। यस उपजिल्लामा २३३ मस्जिद, १७ मन्दिरहरू रहेका छन्।

## अर्थतन्त्र 
यस उपजिल्लामा ५४.२१% कृषि योग्य जमिन रहेको छ। यस जिल्लामा आलु, मौसमी तरकारी, गेडागुडी, धान, मकै, खैनी, तोरी आदि अन्न बालीहरू उत्पादन गरिन्छ। यस उपजिल्लामा आँप, रुख कटर, केरा, भुइँकटर, बदाम आदि फलफूलको उत्पादन हुँदै आएको छ। 

यस उपजिल्लाको मुख्य आय स्रोतको बाटो भनेको कृषि र खेती हो जसमा जिल्लाकै ७३.९२% मानिसहरू संलग्न छन्। यस जिल्लाका मानिसहरू अन्य जस्तै ५.१२% मजदुरी, व्यापार र उद्योगमा ०.३१%, वाणिज्यमा ८.१३%, सञ्चार र यातायातमा ०.४५%, रेमिटेन्समा ०.८४%, निर्माण क्षेत्रमा ०.४४%, सुविधा २.८१%, धार्मिक सेवा ०.२४% र अन्य ७.७४% रहेका छन्।

## प्रशासन 
प्रशासकीय जामालपुर थाना सन् १९४० मा स्थापना गरिएको थियो भने सन् १९८४ मा यसलाई उपजिल्लामा परिणत गरिएको थियो। जामालपुर उपजिल्लामा ५ सङ्घ, ५ वडा, ९९ महल्ला र १६५ गाउँहरू रहेका छन्। जमालपुर सहरमा ३ मौजाहरू रहेका छन्।

## शिक्षा 
यस जिल्लाको कुल साक्षरता दर २९.६% रहेको छ जसमध्ये पुरुषको साक्षरता दर ३३.९% छ भने महिलाको साक्षरता दर २५.२% रहेको छ। यस जिल्लाका केही उत्कृष्ट विद्यालयहरू यस प्रकार छन्; जामालगन्ज डिग्री कलेज (सन् १९८५), जामालगन्ज उच्च विद्यालय (सन् १९४८), भिमखाली उच्च विद्यालय (सन् १९४८), भिमखाली उच्च विद्यालय (सन् १९५८), अलादिन स्मारक विद्यालय (सन् १९५८), अलादिन स्मारक उच्च विद्यालय (सन् १९६७), नवीनचन्द्र उच्च विद्यालय (सन् १९६८), जामालगन्ज उच्च विद्यालय (सन् १९६९), जामालगन्ज कन्या उच्च विद्यालय (सन् १९८२), नवग्राम अष्ट्राग्राम स्लामी मदरसा (सन् १९७५) आदि।

## सन्दर्भ सामग्री 
## बाह्य कडीहरू 
श्रेणी:बङ्गलादेशका उपजिल्लाहरू
भिभा बहराइन

**भिभा बहराइन** - (भिभा) - () बहराइनमा आधारित एक दूरसञ्चार कम्पनी हो। कम्पनीको प्रधान कार्यालय राजधानी मनामामा अवस्थित छ।

## इतिहास 
२३ जनवरी २००९ मा, बहराइन दूरसञ्चार नियामक प्राधिकरणले साउदी दूरसञ्चार कम्पनीले ८६.७ मिलियन बहराइन दिराम (२३१ मिलियन अमेरिकी डलर) को मूल्यमा तेस्रो मोबाइल सञ्जाल सञ्चालन अनुमतिपत्र जितेको घोषण गरेको थियो। साउदी दूरसञ्चार कम्पनीले सन् २००९ मा एसटीसी बहराइन स्थापना 
गरेको थियो तर जनवरी २०१० मा यसले यसको नाम परिवर्तन गरी भिभा बहराइन राखेको थियो।

## कम्पनीको बारेमा 
भिभा बहराइन साउदी दूरसञ्चार कम्पनी (एसटीसी) को पूर्ण स्वामित्वमा रहेको एक सहायक कम्पनी हो। यसले मार्च २०१० मा बहराइनको दूरसञ्चार परिदृश्यलाई रूपान्तरण गर्ने उद्देश्यले यसको वाणिज्य सेवा सञ्चालन सुरू गरेको थियो। अतुलनीय अनुभव, ज्ञान र दर्शनद्वारा समर्थित, भिभाले यसको छ वर्षको सञ्चालन अवधिमा असाधारण वृद्धि अनुभव गर्दै राम्रो प्रदर्शनलाई जारी राखेको छ।

बहराइनको दूरसञ्चार बजारमा प्रवेश गरेदेखि, भिभा बजारको नेतृत्वकर्ता बनेको थियो। 
भिभाले दूरसञ्चार बजारलाई सकारात्मक रूपमा प्रभाव पार्दै यसले ब्यापार गर्ने तरीकालाई बदलेको थियो। यसले नयाँ उच्च प्रविधिक उपकरणहरू सुरूवात गरेर कम्पनी नवप्रवर्तनको अग्रभागमा रहन सफल भएको छ। सन् २०११ मा यसको एचएसपीए + सञ्जालमा गरिएको वृद्धिसँगै , भिभा यसका विस्तृत पट्टि ग्राहकहरूलाई ४२ मेगाबाइट प्रति सेकेण्ड गति प्रदान गरेको थियो र यसले सन् २०१२ को सुरुवातमा, सफलतापूर्वक चौथो पुस्ता/दीर्घकालीन सञ्जालको परीक्षण गरेको थियो। यसले आफ्ना ग्राहकहरूका लागि चौथो पुस्ता/दीर्घकाली सञ्जाल जनवरी २०१४ मा आधिकारिक रूपमा सञ्चालनमा ल्याएको थियो।

## बहराइनको सबैभन्दा ठूलो र विविध खुद्रा सञ्जाल 
भिभा बहराइनको सबैभन्दा ठूलो र विविध खुद्रा सञ्जाल हो। यसले एक व्यापक खुद्रा सञ्जाल, एक प्रयोगकर्ता मैत्री वेब पोर्टल, २४ खुद्रा निकास र ७०० भन्दा बढी भुक्तान च्यानलहरू समावेश गर्दछ। वितरण च्यानलको अतिरिक्त देश भरमा यसका ३,७०० निकासहरू रहेका छन्। कम्पनीलाई यसको ग्राहक केन्द्रित दृष्टिकोणका लागि मान्यता प्रदान गरिएको थियो भने यसलाई दूरसञ्चार विश्व मध्य पूर्व पुरस्कारमा 'सर्वश्रेष्ठ ग्राहक अनुभव रणनीति' को लागि सम्मान गरिएको थियो। यसका अतिरिक्त, भिभालाई उत्कृष्ट ग्राहक सेवा प्रदानलाई जारी राख्न र आफ्नो कल केन्द्रलाई सफल संरचना र पङ्क्तिबद्धताको लागि मध्य पूर्व कल केन्द्र पुरस्कारमा "सर्वश्रेष्ठ ग्राहक अनुभव प्रबन्धन वफादारी कार्यक्रम" पुरस्कारबाट मान्यता प्रदान गरिएको थियो।

कम्पनीले प्रतिष्ठित समिना वार्षिक कार्यक्रममा आफ्नो नवीन ग्राहक केन्द्रित सेवा र विश्व-स्तरीय सेवाको लागि प्रशंसा पनि प्राप्त गरेको छ।

## प्रायोजन र साझेदारी 
भिभा बहराइनले विश्वको सबैभन्दा ठूलो फुटबल क्लब मध्येको एक म्यानचेस्टर युनाइटेड फुटबल क्लबसँग पनि हात मिलाएको छ, जसले आफ्ना ग्राहकहरूलाई अनौठो र विशेष सेवाहरूको आयोजना मार्फत फाइदा लिन र राज्यमा फुटबल विशेषज्ञता ल्याउन सक्षम पार्दछ। स्थानीय रूपमा, भिभा बहराइनले बहराइन फुटबल सङ्घ र राही गल्फ क्लबसँग रणनीतिक साझेदारीमा प्रवेश गरेको छ। यी सबै साझेदारीहरूको उद्देश्य मैदानमा स्तरमा खेलको प्रवर्धन गर्ने र बहराइनका युवाहरूलाई उनीहरूको सीप वृद्धि गर्न र देशव्यापी रूपमा खेल प्रतिभाको स्तर बढाउन मद्दत पुर्‍याउनु हो।

## सन्दर्भ सामग्रीहरू 
## बाह्य कडीहरू 
आधिकारिक वेबसाइट

श्रेणी:बहराइनका दूरसञ्चार कम्पनीहरू
अजरबैजानमा फुटबल

अजरबैजानको सबैभन्दा लोकप्रिय खेल फुटबल हो। अजरबैजानमा सम्पूर्ण फुटबल खेलको निरीक्षण तथा नियन्त्रण गर्ने काम अजरबैजानको सरकारी रूपमा मान्यता पाएको एक संस्था अजरबैजान फुटबल महासङ्घ अथवा एएफएफएले गर्ने गर्दछ जसले राष्ट्रिय फुटबल लिग र एएफएए सुप्रिम लिग पनि सञ्चालन गर्दै आएको छ।

अजरबैजान राष्ट्रिय फुटबल टोलीले फिफा र युइएफए द्वरा सञ्चालित दुवै वरिष्ठ र युवा स्तरमा फुटबल प्रतियोगितामा भाग जनाउँदै आएको छ। सोभियत सङ्घमा छँदा अजरबैजानको नेप्ची बाकु नामक एक सर्वाधिक सफल फुटबल टोलीले युरोपेली क्लबहरूको प्रतिस्पर्धामा भाग जनाउने गरेको थियो। उक्त टोलीका एक प्रख्यात फुटबल खेलाडी एनाटोली बेनिस्भिकी थिए जसले सोभियत सङ्घलाई सन् १९६६ फिफा विश्वकपको सेमिफाइनल सम्म पुर्‍याउन ठूला भूमिका निर्वाह गरेका थिए। अजरबैजानका एक प्रख्यात फुटबल खेलाडी तोहिफ बाहरामोभले सन् १९६६ फिफा विश्वकपमा इङ्ल्याण्ड र पश्चिम जर्मनीको फाइनल खेलमा निरीक्षकको भूमिका निर्वाह गरेका थिए। सोभियत सङ्घको विभाजन पछि टोलीले जर्जिया विरुद्ध १७ सेप्टेम्बर १९९२ मा पहिलो अन्तर्राष्ट्रिय खेल खेलेको थियो।

## सुरुवात चरण  (सन् १९२० को दशक भन्दा पहिले) 
अजरबैजानमा फुटबल खेलको सुरुवात २०औँ शताब्दी देखिनै भएको थियो भने फुटबल खेल सुरु देखिनै प्रख्यात बन्न पुगेको थियो जतिबेला अजरब‌ैजान रूसी साम्राज्यको अधिनमा रहेको थियो। 

छोटो समयको अन्तरालमान‌ै अजरबैजानको राजधानी बाकुमा विभिन्न फुटबल क्लबहरूको स्थापना भएको थियो। सन् १९०५ मा अजरब‌ैजानको आधिकारिक राष्ट्रिय फुटबल टोलीहरूको स्थापना गरिएको थियो भने उक्त टोलीहरूले तात्कालिक समयमा विभिन्न घरेलु प्रतिस्पर्धाहरूमा भाग लिने गरेका थिए। बाकुमा "सर्कल अफ फुटबल प्लेयर्स अफ सुराखानी", स्टिलन, फ्रेण्ड्स अफ स्पोर्ट, स्पोर्ट्सम्यान, कङ्ग्रेस युनितास, बलाया आदि फुटबल टोलीहरूको निर्माण भएको थियो। 

सन् १९११ मा अजरबैजानक‍ राजधानी बाकुमा एक आधिकारिक फुटबल च्याम्पियनसिप लिगको आयोजना गरिएको थियो जसमा "ब्रिटिस क्लब" नामक एक फुटबल क्लबले उपाधि जित्न सफल भएको थियो। सन् १०१२ मा अजरबैजानी फुटबल खेलाडीहरूले पहिलो अन्तर्राष्ट्रिय खेल जर्जियाको तिबिलिसीमा खेलेका थिए जहाँ राष्ट्रिय फुटबल टोलीले सकोल नामक एक फुटबल टोलीलाई ४ का विरुद्ध २ गोल अन्तरले हराउन सफल भएका थिए। सन् १९१२-१९२३ मा जर्जिया र अजरबैजान बीचको फुटबल खेल पहिला तिबिलिसी र पछि बाकुमा आयोजना गरिएको थियो। सन् १९१४ मा अजरबैजानको राष्ट्रिय स्तरको फुटबल सङ्घको आयोजना गरिएको थियो।

## सोभियत  युग (सन् १९२०-१९९१) 
## स्वतन्त्रता पश्चात्  (सन् १९९२—हाल)	 
श्रेणी:फुटबल
उरिदू ओमान

**उरिदू ओमान** (पूर्व नवरास) मध्य पूर्वमा अवस्थित राष्ट्र ओमानको एक अग्रणी दूरसञ्चार कम्पनी हो जून कतारको बहुराष्ट्रिय दूरसञ्चार कम्पनी उरिदूको नियन्त्रणमा रहेको छ। यो ओमानको पहिलो निजी स्वामित्वमा रहेको दूरसञ्चार कम्पनी हो। यसले सन् २०१० सम्ममा २० लाख ग्राहकहरूलाई सेवा प्रदान गरेको थियो। यसले दोस्रो पुस्ता, तेस्रो पुस्ता, वाइम्याक्स र फाइबर बीचमा आवाज तथा डाटा सेवाहरू बिक्री वितरण गर्दछ।

सन् २०१० यता, यसलाई ओमानको एक मात्र सेयर बजार मस्कट सेयर बजारमा सूचीबद्ध गरिएको छ। बजार पूँजीकरणका हिसाबले यो चौथो ठूलो दूरसञ्चार कम्पनी हो। यसको प्रधान कार्यालय ओमानको राजधानी मस्कटमा अवस्थित छ। यसको स्थापना सन् २००४ मा नवरासको रूपमा भएको थियो। उरिदू ओमानले हालसालै पूर्ण सुविधा सम्पन्न गृह मनोरञ्जन दूर्दशन सेवाको सुरुवात गरेको छ जसमा यसले घरको लागि सेट टप बक्स र एन्ड्रोइड तथा आइओएस उपकरणहरूका लागि मोबाइल अनुप्रयोगको प्रयोग गर्दछ। यो मध्य पूर्वमा दूरदर्शन सेवा सञ्चालन गर्ने पहिलो दूरसञ्चार कम्पनी हो जसमा यसले बहु सामग्री प्रदायकहरू मार्फत ओटिटि प्रविधिको प्रयोग गरी प्रत्यक्ष दूर्दशन च्यानल तथा माग भएको श्रव्य दृश्य प्रदान गर्दै आइरहेको छ। यसले आफ्ना मोबाइल ग्राहकहरू र प्रतिस्पर्धीका मोबाइल ग्राहकहरूमा पनि यो सेवा प्रदान गर्दछ। ओरिदु ओमान एक समाज केन्द्रित कम्पनी हो। यसले ओमानमा सामाजिक तथा आर्थिक विकासमा योगदान गरेको छ। 

यसको दूर्दशन सामग्री प्रदायकहरूमा 
ष्टार्ज प्ले, युप टिभी, अल्ट बालाजी, ब्लु टिभी, अल जरिरा, युरो न्युज, फ्रान्स टिभी, इरोज नाउ, फिल्म बकस, होप्सटर, स्पुल लगायतका अन्तर्राष्ट्रिय दूर्दशन प्रदायकहरू समावेश छन् भने यसले अन्य च्यानलहरूको न्यून समयको अन्तरालमा थप्दै आइरहेको छ। गृह विस्तृत पट्टि तथा आवाज सेवा वाइम्याक्स प्रविधि मार्फत (माइक्रोवेव पहुँचको लागि विश्वव्यापी अन्तरक्रियाशीलता) प्रदान गरिएको छ। ओरिदु ओमान तेस्रो पुस्ताको सञ्चालन तथा सुरुवात गर्ने ओमानको पहिलो दूरसञ्चार कम्पनी हो भने वाइम्याक्स सेवा लागू गर्ने एकमात्र मोबाइल सञ्जाल सञ्चालक हो।

## सन्दर्भ सामग्रीहरू 
## बाह्य कडीहरू 
* आधिकारिक वेबसाइट 

श्रेणी:ओमानका दूरसञ्चार कम्पनीहरू
जावल

**जावल** (‎), प्यालेष्टाइनको पहिलो दूरसञ्चार कम्पनी हो। सुरुमा यसमा ८८७ जना कर्मचारीहरू क्रियाशील थिए। कम्पनीलाई सन् १९९९ मा स्थापना  गरिएको थियो भने यसमा पलटेलको स्वामित्वमा रहेको थियो। प्यालेष्टाइनको अग्रणी दूरसञ्चार प्रदायक भएको नाताले जावलले दूरसञ्चार क्षेत्र प्यालेष्टाइनी बजार आफ्नो पक्षमा पार्न सफल भएको थियो। यसको प्रधान कार्यालय प्यालेष्टाइनको सहर रामल्लामा अवस्थित छ। कम्पनीका हालका प्रमुख कार्यकारी अधिकृत अब्दुलमजिद मेलहम हुन्।

यसको प्रक्षेपणसँगै, यसले दूरसञ्चार क्षेत्र बजार साझेदारीका हिसाबले ८१.५% प्रतिनिधित्व गरेको छ। यसको अतिरिक्त जावलले विश्वका ३९१ सञ्चालकहरूसँग सहकार्य गर्दै १६० भन्दा बढी देशहरूमा अन्तर्राष्ट्रिय रोमिङ सेवा पनि सञ्चालन गर्दै आइरहेको छ। यसले पश्चिमी तटीय क्षेत्र र गाजा पट्टीमा सेवा सञ्चालन गर्दछ। यो प्यालेष्टाइन दूरसञ्चार कम्पनीको सदस्य हो। यो कतारको बहुराष्ट्रिय दूरसञ्चार कम्पनी उरिदूको सहायक उरिदू प्यालेष्टाइनको प्रतिद्वन्द्वी हो।

## कम्पनीको इतिहास
सन् १९९९ मा जावलले प्यालेष्टाइन राष्ट्रिय प्राधिकरण मार्फत अनुमति पत्र प्राप्त गरेपछि यसले पहिलो आफ्नै सञ्जालमा पहिलो सम्पर्क गर्न सफल भएको थियो।

सञ्चारको क्षेत्रमा छिटो प्रविधि विकासका साथ जावल संसारमा सबैभन्दा प्रयोग गरिएको विश्वव्यापी मोबाइल सञ्चार प्रणालीमा चयन भएको थियो। यसले स्विडेनी कम्पनी एरिक्सनसँग चाहिने मुख्य हार्डवेयर र उपकरणहरू आयात गरेको थियो। २००७ को अन्त्य सम्ममा, यसले १० लाख ग्राहकहरू प्राप्त गरेको थियो भने यो सङ्ख्या सन् २०१० मा आएर २० लाख भन्दा बढी वा २७,५०,००० पुगेको थियो।

## कम्पनीले बेहोरेका समस्यहरू
सन् २००१ को अन्त्य तिर, इजरायली प्राधिकरणहरूले यसको उपकरणहरूलाई नियन्त्रणमा लिई यसको विकासमा अवरुद्ध पारि सञ्जाललाई प्रतिबन्ध गरेका थिए। जावलले आफ्नो सेवाको स्तरलाई यसको सञ्जालको क्षमताको अनुपातमा राख्नको लागि नयाँ सञ्जालको बिक्री रोक्न सकेको भए प्रतिबन्धमा नपर्ने इजरायली अधिकारीहरूले जानकारी दिएका थिए।

जवलले सन् २००५ मा यो अवरोधलाई पराजित गर्नका लागि नयाँ मार्गको आविष्कार  गरेको थियो। यसले आफ्नो सम्पूर्ण कार्य लण्डनबाट प्रदान गरेको घोषण गरेको थियो। यसले आफ्ना ग्राहकहरूलाई प्रधान कार्यालय हजारौं माइल टाढाबाट माध्यम मार्फत सेवा प्रदान गरेको थियो।

## सञ्जाल
जावलले आवृत्ति स्थापना गर्न इजरायली प्राधिकरणसँग सङ्घर्ष गरेको थियो। २३ जनवरी २०१८ देखि, जावलले व्यवसायीक तवरले तेस्रो पुस्ता सेवा प्रदान गर्दै आइरहेको छ। यसले हाल सम्म पनि चौथो पुस्ता सेवा सञ्चालनमा ल्याएको छैन।

## सन्दर्भ सामग्रीहरू 
## बाह्य कडीहरू 
आधिकारिक वेबसाइट

श्रेणी:प्यालेष्टाइनका दूरसञ्चार कम्पनीहरू
असिर हिमश्रृङ्खला

**असिर हिमशृङ्खला** () (असिर - नेपाली अनुवाद गाह्रो) दक्षिण पश्चिम साउदी अरबमा अवस्थित हिमाली क्षेत्र हो जून लाल सागरबाट समानान्तर हुँदै फैलिएको छ। यो साउदी अरबको दक्षिण पश्चिम क्षेत्रमा अवस्थित असिर प्रदेशको क्षेत्र अन्तर्गत पर्दछ तथापि, यो सामान्यतया यमनको सीमाको नजिकका क्षेत्रहरू सम्म पनि फैलिएको छ। यस हिम शृङ्खला लगभग १,००,००० वर्ग किलोमिटर (४०,००० वर्ग माइल) क्षेत्रफलमा फैलिएको छ जसमा विभिन्न हिमाल, समथल भूमि र अरबी उच्चभूमिका उपत्यहरू समावेश छन्।  यो सरावत हिम शृङ्खलाको भाग हो तर यसलाई हिम शृङ्खलाको रूपमा परिभाषित गरिँदै आइरहिएको छ जून अरबी प्रायद्वीपको पश्चिमी खण्डहुँदै तिहमाहबाट समानान्तर रूपमा जान्छ। यो प्राय साउदी अरब र यमनको पश्चिम भूभागमा पर्दछ।

असिर हिम शृङ्खला अरबी प्रायद्विपमा पर्ने सबै अग्लो स्थान हो जून पश्चिमदेखि पूर्व सम्म ढल्किएको छ। यस हिम शृङ्खलाको पूर्वी भूभागमा अवस्थित जमिनहरू अरबी खाडी तर्फ झुकेका छन्। भीर जस्ता हिमालहरू यहाँका मुख्य शीर्ष भौगोलिक विशेषता हुन्: लाल सागरबाट समानान्तरहुँदै हिमालहरू उत्तर-दक्षिण दिशामा फैलिएका छन्। यस ओरालो हिमाली क्षेत्रमा विभिन्न ३,००० मिटर भन्दा अग्ला हिमालहरू अवस्थित छन् जसमध्ये जेबल सुयाब पनि ३,७६० मिटर उचाईमा रहेको छ। यो हिमाल यमन र अरबी प्रायद्विपको सबैभन्दा अग्लो हिमाल हो।

## भूगोल 
यस हिम शृङ्खलामा मुख्यतया चुनढुङ्गा, बालुवाढुङ्गा र शेल पाइन्छन्। असिर अरबी चितुवाको प्राकृतिक बासस्थान पनि हो।

## चित्र दीर्घा 

File:Abha 41.jpg|अब्हा नजिकैको एक हिमाल
File:Alhabalah in Aseer.jpg| अल-हबलाको दृश्य
File:Alsooda0002.jpg|अल सौदा
File:منظر من بلاد قبيلة حوالة4.jpeg|जबल अथर्व,

## सन्दर्भ सामग्रीहरू 
श्रेणी:साउदी अरबका हिमशृङ्खलाहरू
श्रेणी:असिर क्षेत्र
उरिदू प्यालेस्टाइन

**उरिदू प्यालेष्टाइन** () (पूर्व वाटानिया मोबाइल दूरसञ्चार कम्पनी वा छोट्करीमा वाटानिया), प्यालेष्टाइनमा रहेको प्रमुख दुरसञ्चार कम्पनी हो र यो जावल पछिको अर्को प्रमुख दुरसञ्चार कम्पनी हो। यो सन् २००६ मा स्थापना भएको थियो। यो बहुराष्ट्रिय कतारी दूरसञ्चार कम्पनी ओरिदुको सहायक कम्पनी हो। उरिदूको यसमा ४८.४५% को सेयर रहेको छ भने ३४.०३% प्यालेष्टाइन लगानी कोषको र बाँकी १७.५२% अन्य लगानीकर्ताहरू रहेको छ।  सन् २०१२ को अन्त्य सम्ममा, यसमा ६,१०,००० ग्राहकहरू रहेका छन् र यसले दूरसञ्चार क्षेत्रमा २८% बजार साझेदारी गरेको छ।  बजार पूँजीकरणका हिसाबले, प्यालेष्टाइन सेयर बजारमा यो तेस्रो सबैभन्दा ठूलो कम्पनी हो। यसले १३.८% प्यालेष्टाइन सेयर बजारको बजार प्रतिनिधित्व गरेको छ। यसले प्यालेष्टाइन सरकारबाट दूरसञ्चार सेवा प्रदान गर्नका लागि दोस्रो अनुमति पत्र प्राप्त गरेको थियो।

## कम्पनीको इतिहास
१) १५ मे २००६, प्यालेष्टाइन राष्ट्रिय प्राधिकरणले प्यालेष्टाइनमा मोबाइल फोन सेवाको दोस्रो सञ्चालकको लागि ठेक्का उद्घाटन गरेको घोषणा गरेको थियो।

२) जून २००६ प्यालेष्टाइनी कम्पनी राष्ट्रिय अन्तर्राष्ट्रियले ३५५ मिलियन अमेरिकी डलरका साथ दोस्रो सञ्चालकको रूपमा  अनुमति पत्र प्राप्त गर्नको लागि बोली दिएको थियो।

३) १६ सेप्टेम्बर २००६ प्यालेष्टाइनको सञ्चार तथा सूचना प्रविधि मन्त्रालयले वाटानिया अन्तर्राष्ट्रियले दोस्रो मोबाइल सञ्चालकको रूप बोली प्रक्रियामा जित हासिल गरेको घोषण गरेको थियो।

४) ११ अक्टोबर २००६ प्यालेष्टाइन लगानी कोष र राष्ट्रिय अन्तर्राष्ट्रियले एक मोबाइल दूरसञ्चार कम्पनी स्थापना गर्न सम्झौतामा हस्ताक्षर गरेको थियो।

५) १३ मार्च २००७ क्यूटेलले वाटानिया अन्तर्राष्ट्रियको ५१% अधिग्रहण गरेको थियो।

६) १५ मार्च २००७ प्यालेष्टाइनी राष्ट्रिय दूरसञ्चार कम्पनी राष्ट्रिय मोबाइलले प्यालेष्टाइनी सञ्चार तथा सूचना प्रविधि मन्त्रालयसँग दोस्रो मोबाइल सञ्चालकको रूपमा एक सम्झौता पत्रमा हस्ताक्षर गरेको थियो।

७) २९ जुलाई २००८ राष्ट्रिय मोबाइलले व्यवसाय र सञ्चालन स्थापना गर्नका लागि पर्याप्त आवृत्तिहरू प्राप्त गरेको थियो। 

८) २३ अगष्ट २००९ उक्त योजनामा जित हासिल गरी कम्पनीको सुरुवात १५ अक्टोबर २००९ मा गर्नका लागि वाटानिया मोबाइलले प्यालेष्टाइनी सञ्चार तथा सूचना प्रविधि मन्त्रालयलाई १५ सेप्टेम्बर १००९ सम्ममा पर्याप्त आवृत्तिहरू प्रदान गरिनु पर्ने जानकारी दिएको थियो।

९) १ नोभेम्बर २००९ वाटानिया मोबाइलले पश्चिम तटीय क्षेत्रमा व्यवसाय सुरुवात गरेको थियो। 

१०) अक्टोबर २३, २०१७ वाटानिया मोबाइलले गाजा पट्टीमा विशाल स्वागतका साथ व्यवसायको सुरुवात गरेको थियो। 

११) नोभेम्बर २७, २०१८ राष्ट्रिय मोबाइलले आफ्नो ब्राण्डलाई एकीकृत गर्दै उरिदू प्यालेष्टाइनमा परिवर्तन गरेको थियो।

## सन्दर्भ सामग्रीहरू 
## बाह्य कडीहरू 
श्रेणी:प्यालेष्टाइनका दूरसञ्चार कम्पनीहरू
हरिकृष्ण कार्की

**हरिकृष्ण कार्की** (जन्मः २०१५ भदौ २५) नेपालका एक न्यायाधीश, नेपाल राज्यका पूर्वमहान्यायाधिवक्ता एवं नेपाल बार एसोसिएसनका पूर्वअध्यक्ष हुन् । हाल उनी नेपालको सर्वोच्च अदालतका कायममुकाम प्रधानन्यायाधीश छन्। बीचैमा आकस्मिक कारण नपरेमा उनले २०८० भदौ १४ सम्म सर्वोच्चमा न्याय सम्पादन गर्न पाउनेछन् ।  
## प्रारम्भिक जीवन
कार्कीको जन्म २०१५ भदौ २५ मा ओखलढुंगामा भएको हो। 
## क्यारियर
२०६९ माघदेखि चार वर्षका लागि नेपाल बार एसोसिएसनको अध्यक्षमा निर्वाचित भएका कार्की कार्यकाल पूरा नगरी २०७२ असोज २८ मा महान्यायाधिवक्ता नियुक्त भएका थिए । महान्यायाधिवक्ता छँदाछँदै उनी २०७३ साउन १२ मा सर्वोच्च अदालतको न्यायाधीश नियुक्त भएका हुन् ।  

## सन्दर्भ सामग्रीहरू
श्रेणी:नेपालका महान्यायाधिवक्ताहरू
श्रेणी:नेपालको सर्वोच्च अदालतका न्यायाधीशहरू
श्रेणी:सन् १९५८ मा जन्म
श्रेणी:ओखलढुङ्गा जिल्लाका मानिसहरू
नाभर ह्वेल

**नाभर ह्वेल** () एक दक्षिण कोरियाली फ्रिवेर वेब ब्राउजर हो जसलाई बहुराष्ट्रिय इन्टरनेट निगम नाभरले नियन्त्रण तथा सञ्चालन गर्ने गर्दछ। यो कोरियाली र अङ्ग्रेजी भाषामा उपलब्ध छ। यसलाई एन्ड्रोइडमा १३ अप्रिल २०१८ मा उपलब्ध बनाइएको थियो। यस ब्राउजरमा प्रयोगकर्ताहरूलाई दर्ता गर्नका लागि मोबाइल नम्बरको आवश्यकता पर्दछ। यसले वेब किट र ब्लिङ्क ब्राउजर संयन्त्रको प्रयोग गर्दछ।

## सारांश 
क्रोमियमको आधारमा विकसित यस वेब ब्राउजरको प्रमुख  विशेषता भनेको उन्नत दृश्य हो।

सन् २०१६ को,सुरुवातमा, नाभरले स्वायत्त वाहन, मानचित्र यन्त्रमानव, र आवाजद्वारा मान्यता प्राप्त सहयोगी अमिका लगायत विभिन्न नयाँ प्रविधिहरूको अनावरण गरेको थियो। ह्वेल नाभरको आफ्नै वेब ब्राउजर हो जुन १ डिसेम्बर २०१६ मा परीक्षण संस्करणका साथ सार्वजनिक भएको थियो।

नाभरका प्रमुख प्राविधिक अधिकारी सङ चाङ ह्युनले पाँच वर्ष सम्म ह्वेलको विकास हुँदै गरेको घोषण गरेका थिए। ह्वेललाई सन् २०१६ को डिभ्यूमा अनावरण गरिएको थियो।

## विशेषता 
सन् २०११ मा यसको स्थापना भएसँगै यो क्रोमियममा आधारित थियो जसले गर्दा यो वेब ब्राउजर गुगल क्रोमका अनुप्रयोगहरूसँग पनि उपयुक्त छ।

पृष्ठ तथा लेखहरू नाभरले प्रदान गर्ने यन्त्र अनुवाद सेवा नाभर पापागो मार्फत चाहेको खण्डमा कोरियाली, जापानी, भियतनामी, अङ्ग्रेजी र अन्य थुप्रै भाषाहरूमा अनुवाद हुन्छन्।

नाभर ह्वेल ब्राउजरको आफ्नै विस्तारहरू छन् जुन ह्वेल ष्टोर मार्फत पहुँच गर्न सकिन्छ।

द्रुत खोजी: जब तपाईलाई खोज नतिजाहरूमा शब्द वा अनुवाद जान्नु पर्ने हुन्छ, साधारण खोजी नतिजा प्रदर्शन गर्न शब्दलाई तान्नु पर्ने हुन्छ।

साइडबार: यस सुविधाले तपाईँलाई द्रुत खोजी, मनपर्ने, विस्तार, उपकरण, पापागो अनुवाद, र वेब पृष्ठहरूलाई तपाईको ब्राउजरको छेउमा प्रयोग गर्न अनुमति दिन्छ।

स्लिङ ट्याब: यसमा एक पटक मात्र छोएर तपाईले नाभरको आफ्नै खोज इञ्जिन नाभर खोजीको प्रयोग गर्न सक्नुहुन्छ।

अन्य कार्यहरू: अवैध अङ्कहरूको बिरूद्ध सुरक्षा बढाउने, स्मार्टफोन प्रयोगकर्ताहरूका लागि स्मरण र शक्ति बचत गर्ने।

## प्रतिस्पर्धीहरू 
दक्षिण कोरियाली बहुराष्ट्रिय इन्टरनेट निगम नाभरद्वारा विकसित यस नाभर ह्वेल नामक वेब ब्राउजर दक्षिण कोरियाको सर्वाधिक लोकप्रिय वेब ब्राउजर हो। यसको प्रमुख प्रतिस्पर्धीहरू गुगल क्रोम, यान्दिक्स ब्राउजर, मोजिला फायरफक्स, युसि ब्राउजर, ओपेरा ब्राउजर आदि हुन्।

## सन्दर्भ सामग्रीहरू 
## बाह्य कडीहरू 
*आधिकारिक वेबसाइट

श्रेणी:वेब ब्राउजरहरू
श्रेणी:एन्ड्रोइड वेब ब्राउजरहरू
श्रेणी:नाभर निगम
खुलना विभाग

**खुलना** () बङ्गलादेशको आठ विभाग मध्ये एक विभाग हो। यस विभाग बङ्गलादेशको मध्ये पश्चिम भागमा अवस्थित छ। यस विभागको कुल क्षेत्रफल २२२८५ वर्ग किलोमिटर छ भने सन् २०११ को राष्ट्रिय जनगणना अनुसार यस विभागको कुल जनसङ्ख्या १५५६३००० रहेको छ। राजशाही विभागमा हाल १० जिल्लाहरू छन् जसका ५९ उपजिल्लाहरू रहेका छन्। खुलना विभागको राजधानी खुलना सहर हो।

## भूगोल 
खुलना विभाग बङ्गलादेशको मध्ये पश्चिम भागमा पर्छ भने यो विभाग २१°६०' देखि २४°१३' उत्तर अक्षांश र ८८°३४' देखि ८९°५८' पूर्वी देशान्तरमा अवस्थित छ। खुलना विभागले बङ्गलादेशको कुल क्षेत्रफल मध्ये २१६४३.३० वर्ग किलोमिटर ओगटेको छ। यस विभागलाई राजशाही, नाटोर र पाबना जिल्लाले उत्तर, बङ्गालको खाडीले दक्षिण, राजबाडी, फरिदपुर, गोपालगञ्ज, पिरोजपुर र बरगुना जिल्लाले पूर्व र भारतको पश्चिम बङ्गाल राज्यले पश्चिमबाट घेरेको छ। यस विभागमा दक्षिण भूभागमा सुन्दरबन अवस्थित छ जुन सतखिरा, खुलना र बागेरहाट जिल्लामा फैलिएको छ। जमुना, पद्मा, घोराई-मधुमती, इचामती, भैरव, हरिणघाट, बलेश्वरी, कुमार, रुप्सा-पसुर आदि यस विभागका प्रमुख नदिहरू हुन्। यस विभागमा बङ्गालको खाडीमा रहेका केही टापूहरू पनि समावेश छन्।

## जनशाङ्खिकि 
विभाग प्रतिवेदनका अनुसार यस विभागको कुल जनसङ्ख्या १४७०५२२९ रहेको  छ जसमध्ये पुरुषको जनसङ्ख्या ५१.०५% छ भने महिलाको जनसङ्ख्या ४८.९५% रहेको छ। धर्मका आधारमा यस विभाग इस्लाम धर्मवलम्बीको जनसङ्ख्या ८२.८७%  छ भने हिन्दु धर्मवलम्बीको जनसङ्ख्या १६.४५% छ र अन्य धर्मका मानिसहरूको जनसङ्ख्या ०.६८% रहेको छ। यस विभागको जनघनत्व ७०० मानिस प्रति किलोमिटर छ। यस विभागमा २०७३७ मस्जिद, २०५९ मन्दिर, ४७ गिर्जाघर, ७८ चिहानहरू रहेका छन्।

## अर्थतन्त्र 
यस विभागको मुख्य आय श्रोतको बाटो भनेको कृषि र खेती हो जसमा जिल्लाकै ५६.५६% मानिसहरू संलग्न छन्। यस जिल्लाका मानिसहरू अन्य जस्तै ४.०४% मजदुरी, व्यापार र उद्योगमा १.७२%, वाणिज्यमा १५.२०%, सञ्चार र यातायातमा ३.४७%, रेमिटेन्समा ०.५%, निर्माण क्षेत्रमा ४.०९%, सुविधा ४.७७%, धार्मिक सेवा ०.५१% र अन्य ९.१४% रहेका छन्।

## प्रशासन 
प्रशासकीय खुलना विभागको स्थापना सन् १९६० मा भएको थियो। खुलना पुरवसभाको स्थापना भने १२ डिसेम्बर १८८४ मा भएको थियो। यसलाई १२ डिसेम्बर १९८४ मा नगरपालिका निगममा परिणत गरिएको थियो। खुलना सहर निगमको भने ६ अगष्ट १९९० मा घोषणा गरिएको थियो।

## शिक्षा 
यस विभागको कुल साक्षरता दर ४६.९४% रहेको छ जसमध्ये पुरुषको साक्षरता दर ५०.८७% छ भने महिलाको साक्षरता दर ४२.८०% रहेको छ। यस विभागमा ७ विश्वविद्यालय, ३१० क्याम्पस, २ मेडिकल क्याम्पस, ४ कानुन क्याम्पस, १४ शिक्षण शिक्षण संस्था, १९८४ माध्यमिक विद्यालय, १९११२ प्राथमिक विद्यालय, ७७ बाल उद्धान केन्द्र, २०४१ मदरसा र १२० अन्य शिक्षण संस्थाहरू रहेका छन्। यस जिल्लाका केही उत्कृष्ट विद्यालयहरू यस प्रकार छन्; खुलना विश्वविद्यालय, खुलना प्राबिधिक तथा इञ्जिनियरिङ विश्वविद्यालय, खुलना मेडिकल क्याम्पस, ब्रजलाल क्याम्पस, खुलना क्याम्पस, एमए मजिद क्याम्पस, एमएम क्याम्पस, झिनाइदह सैनिक क्याम्पस, माइकल मधुसूदन विश्वविद्यालय क्याम्पस, जसोर जिला विद्यालय (सन् १८३८), मगुरा सरकारी उच्च विद्यालय, नाडाइल उच्च विद्यालय (सन् १८५४), नालदह माध्यमिक विद्यालय (सन् १८९५), 
बाराइपारा प्राथमिक विद्यालय (सन् १८५०), अङ्गारा सरकारी प्राथमिक विद्यालय (सन् १९१८), परागपुर सरकारी प्राथमिक विद्यालय (सन् १९०५), सहिद मजिदिया अलिय मदरसा (सन् १९५०), आदि।

## सन्दर्भ सामग्री 
## बाह्य कडीहरू 
श्रेणी:बङ्गलादेशका विभागहरू
म्याप्स डटमी

**म्याप्स डटमी** (पूर्व म्याप्स विथमी) एन्ड्रोइड, आइओएस र ब्ल्याकबेरीको लागि मोबाइल अनुप्रयोग हो जसले ओपन ष्ट्रिट म्यापको आँकडा प्रयोग गरी अफलाइन नक्सा प्रदान गर्ने गर्दछ। नोभेम्बर २०१४ मा,  यसलाई बहुप्रतिष्ठित रूसी कम्पनी मेल डटरू समूहले अधिग्रहण गरेको थियो  र यो माई डटकम ब्राण्डको एक भाग बनेको थियो। सेप्टेम्बर २०१५ मा, यस अनुप्रयोगलाई स्वतन्त्र स्रोत बनाइएको थियो। सुरुमा, सम्पूर्ण टोलीले यस अनुप्रयोगलाई बेलारुस र स्वीट्जरल्याण्डमा विकास गरेका थिए। म्याप्स डटमी युरी मिल्नीचेक, अलेक्जेण्डर बोरसुक, भिक्टोर गोभाको र सियारहेई र्‍याटिट्सकीद्वारा स्थापना गरिएको थियो। अलेक्जेण्डरको नेतृत्वमा म्याप्स डटमीले पहिलो पटक बीस लाख पचास हजार प्रयोगकर्ता हासिल गरेको थियो। नोभेम्बर २०१३ देखि अप्रिल २०१६ सम्म युरी मिल्नीचेकले यस परियोजनाको नेतृत्व गरेका थिए र त्यस पछि, एभजेनी लिसोभोस्की उनको पद सम्हालेका थिए। सन् २०१७ को सुरुमा यस अनुप्रयोगको दर्शन परिवर्तन गरिएको थियो।

२) विश्वव्यापी स्थान-निर्धारण प्रणालीको समर्थन

३) अफलाइन खोजी (नाम, स्थान, श्रेणी र निर्देशाङ्कका आधारमा)

४) पैदल र कारहरूका लागि अफलाइन मार्ग

५) नक्सा सम्पादन

६) बुकमार्कहरू

७) स्वत-पछ्याउने शैली

८) स्थान तथा बुकमार्क साझेदारी

९) केएमएल आयात

यो अनुप्रयोग सुरुवातमा स्वीट्जरल्याण्डको जुरिचमा आधारित म्याप्स विथमीले विकास गरिएको थियो र यसको विकास कार्यालय बेलारूसको राजधानी मिनस्कमा पनि रहेको थियो।

## मेल डटरूद्वारा अधिग्रहण
सन् २०१२ मा, म्याप्स विथमी लिथुआनियाको राजधानी भिल्नियसमा आयोजित स्टार्टअप मासिक प्रतियोगितामा प्रथम भएको थियो।
टोलीले सिलिकन उपत्यमा नौ-हप्ता प्रशिक्षण पुरस्कारको रूपमा जितेका थिए।

नोभेम्बर २०१४ मा, म्याप्स डटमीलाई रूसी कम्पनी मेल डटरूले अधिग्रहण गरी माई डटकमसँग एकीकृत गरेको थियो र अनुप्रयोगलाई नि:शुल्क बनाइएको थियो। यस परियोजनामा काम गरिरहनका लागि प्राविधिक टोली मस्कोमा रहेको मेल डटरूको कार्यालयमा पुन स्थानान्तरण गरिएको थियो।

## आँकडा स्रोत र प्रविधिहरू
म्याप्स डटमीका सबै आँकडाहरू संसारको नि: शुल्क सम्पादन योग्य नक्सा सृजना गर्न एक सहयोगी परियोजना ओपन ष्ट्रिट म्यापद्वारा साभार गरिएको छ।

यसको अतिरिक्त, बुकिङ डटकमको साथ साझेदारीमा यसले होटेलहरूको पनि प्रस्तावि गर्दछ।

अनुप्रयोगमा प्रयोग भएका प्रविधिहरू

सी++
अब्जेक्टिभ-सी
जाभा
एन्ड्रोइड एनडिके
क्युट
ओपन जिएल इएस

## एपीआई
म्याप्स डटमीले नि:शुल्क रूपमा दुबै व्यवसायीक र व्यक्तिगत प्रयोगको लागि एपिआई प्रदान गर्दछ।

## सन्दर्भ सामग्रीहरू 
## बाह्य सत्रहरू 
* 

श्रेणी:वेब नक्सा सेवाहरू
श्रेणी:आइओएस सफ्टवेयर
र्‍यामब्लर्

**र्‍यामब्लर्** () एक रूसी खोज इञ्जिन हो र रूसको सबैभन्दा ठूलो वेब पोर्टलहरू मध्ये एक हो। यसलाई र्‍यामब्लर् मिडिया ग्रुप र प्रोफ-मिडियाले सन् २००६ देखि नियन्त्रण गरेको छ। यो सन् १९९६ मा स्ट्याक लिमिटेडद्वारा सुरुवात गरिएको थियो जसमा सर्जे लाइसाकोभ, डिमित्री क्रुयुकोभ, भ्लादिमिर क्रुयुकोभ, भ्लादिभिर समोइलोभ र अन्य टोली समावेश थिए।

सन् २०१९ मा, रूसको सबैभन्दा ठूलो ऋणदाता, साबरबैङ्कले र्‍यामब्लर् ग्रूपको ४६.५% भागको अधिग्रहण गरेको थियो जसको उदेश्य भनेको रूसी मिडिया र मनोरञ्जन बजारलाई नेतृत्व गर्ने हो।

## इतिहास
र्‍यामब्लर् सन् १९९६ देखी इण्टरनेटमा सक्रिय छ। सन् २००५ मा र्‍यामब्लर् मिडिया ग्रुप सार्वजनिक गरिएको थियो भने सन् २००५ मा र प्रुफ-मिडियाले यसको अधिग्रहण गरेको थियो।
 
१८ जुलाई २००८ मा, गुगलले र्‍यामब्लर् मिडियाको स्वामित्वमा रहेको बेगुनको अधिग्रहण गर्ने घोषण गरिएको थियो। बेगुन सबैभन्दा ठूलो रूसी प्रासङ्गिक विज्ञापन सेवाहरू मध्ये एक हो जसलाई गुगलले १४० मिलियन अमेरिकी डलरमा अधिग्रहण गर्ने भनिएको थियो तथापि रूसको सङ्घीय एकाधिकार विरुद्धको सेवाले यसलाई प्रतिबन्ध गरेको थियो।
रूसमा यस खोज इञ्जिनको मुख्य प्रतिस्पर्धी भनेको यान्दिक्स र मेल डटरू हुन्।  जुलाई २०१३ सम्म, र्‍यामब्लर् रूसमा ११अौँ सबैभन्दा बढी लोकप्रिय वेबसाइट हो। यो साइटलाई फेब्रुअरी २०१२ मा विच्छेद भएको भनेर सूचित गरिएको थियो।

## सेवाहरू
र्‍यामब्लर्ले वेब खोजी, इमेल, समाचार समुच्चयन, ई-वाणिज्य लगायताका विभिन्न इण्टरनेट सम्बन्धित सेवाहरू प्रदान गर्दछ र रूसी मातृभाषा हुनेहरूका लागि विश्वव्यापी रूपमा अन्य सेवाहरू पनि प्रदान गर्दछ।

र्‍यामब्लर् मिडिया ग्रूपले निम्नलिखित वेब सम्पत्तिहरूको नियन्त्रण गर्दछ।

१) लेण्टा डटरू: अनलाइन रूसी पत्रिका 
 
२) डक्टर डटरू: स्वास्थ्य तथा चिकित्सकिय सुझावहरू

३) मामा डटरू: अभिभावक सुझावहरू

४) फेर्रा डटरू: कम्प्युटर उपकरणहरूका बारेमा जानकारी

## लोकप्रियता
जुलाई २०१३ मा, र्‍यामब्लर् सबैभन्दा लोकप्रिय रूसी वेबसाइटहरू मध्ये ११अौँ स्थानमा आउन सफल भएको थियो। सन् २०१५ मा र्‍यामब्लर्का २ करोड ६ लाख ग्राहकहरू रहेका थिए। र्‍यामब्लर्ले ४ पटक रूनेट पुरस्कार पनि जितेको छ। सिमिलर वेबको हालैको तथ्याङ्क अनुसार हो सबैभन्दा लोकप्रिय वेबसाइटहरू मध्ये १९५ अौँ स्थानमा रहेको छ जसको उछाल दर ४१.०९% रहेको छ र अलेक्सा इन्टरनेटको तथ्याङ्क हेर्ने हो भने यसको विश्वव्यापी क्रम २२१ रहेको छ।

## सन्दर्भ सामग्रीहरू 
## बाह्य कडीहरू 
आधिकारिक वेबसाइट

श्रेणी:इन्टरनेट खोज इन्जिनहरू
श्रेणी:रूसका अनलाइन कम्पनीहरू
श्रेणी:रूसी वेबसाइटहरू
आदमदिघी उपजिल्ला

**आदमदिघी** () बङ्गलादेशको उत्तर भागमा पर्ने जिल्ला बगुडा जिल्लाको एक उपजिल्ला हो। यो उपजिल्ला राजशाही विभागमा अन्तर्गत पर्दछ। सन् १९८१ मा आदमदिघी थानाको स्थापना भएको थियो भने यसलाई सन् १९८३ मा उपजिल्लामन परिणत गरिएको थियो। यस उपजिल्लाको नाम यहाँ रहेको प्रशासकीय केन्द्र आदमदिघीबाट राखिएको हो। यस क्षेत्रको नाम यहाँ बसोबास गर्ने ईस्लाम धर्मका प्रसारक बाबा आदमको नामबाट राखिएको थियो।

## भूगोल 
आदमदिघी सदर उपजिल्ला बङ्गलादेशको उत्तर भागमा पर्छ भने यो उपजिल्ला २४°४३' देखि २४°५२' उत्तर अक्षांश र ८८°५८' देखि ८९°१०' पूर्वी देशान्तरणमा अवस्थित छ। आदमदिघी सदर उपजिल्लाले बङ्गलादेशको कुल क्षेत्रफल मध्ये १६८.८४ वर्ग किलोमिटर ओगटेको। यस उपजिल्लालाई आक्केलपुर र दुपचाँचिया उपजिल्लाले उत्तर, रानीनगर उपजिल्लाले दक्षिण, काहालु र नन्दिग्राम उपजिल्लाले पूर्व र नउगाँ उपजिल्ला पश्चिमबाट घेरेको छ। इरामती, नगर आदि यस उपजिल्लाको प्रमुख नदिहरू हुन्।

## इतिहास 
## जनशाङ्खिकि 
उपजिल्ला विभाग प्रतिवेदनका अनुसार यस उपजिल्लाको कुल जनसङ्ख्या १८७०१२ रहेको  छ जसमध्ये पुरुषको जनसङ्ख्या ९४९९७ छ भने महिलाको जनसङ्ख्या ९२०१५ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या १७०३८० छ भने हिन्दु धर्मवलम्बीको जनसङ्ख्या १६५२६ छ। त्यस्तै गरी बुद्ध धर्मवलम्बीको जनसङ्ख्या ३८ र अन्य धर्मका मानिसहरूको जनसङ्ख्या ६८ रहेको छ। यस उपजिल्लामा पहान जनजातिका मानिसहरू बसोबास गर्ने गर्छन्। यस उपजिल्लामा ३१२ मस्जिद, २१ मन्दिर, २ गिर्जाघर र २ चिहानहरू रहेका छन्। यहाँका केही प्रख्यात धार्मिक स्थलहरू यस प्रकार छन्; शाही मस्जिद, तारापुर मस्जिद, स्टेसन जामे मस्जिद आदि।

## अर्थतन्त्र 
यस उपजिल्लामा ६१.३३% कृषि योग्य जमिन रहेको छ। यस उपजिल्लामा आलु, मौसमी तरकारी, गेडागुडी, धान आदि अन्न बालीहरू उत्पादन गरिन्छ भने यस क्षेत्रबाट लोपहुन लागेको विषेश प्रकारको धानको पनि निम्न मात्रमा उत्पादन गरिन्छ। यस उपजिल्लामा आँप, रुख कटर, भुइँकटर, खरबुजा, लिची, मेवा आदि फलफूलको उत्पादन हुँदै आएको छ। यस उपजिल्लामा ३२ माछा पालन केन्द्र, ७५ दुग्ध सङ्कलन केन्द्र, ३३ कुखुरा पालन केन्द्र आदि रहेका छन्। यस उपजिल्लामा बरफ उद्योग, गहुँ पिसानी केन्द्र, प्रिन्टिङ प्रेस, वेल्डिङ उद्योग र खैनी कारखाना, साबुन कारखानाहरू पनि सञ्चालनमा रहेका छन्। यस उपजिल्लाले आलु र जुट तथा अन्य फलफूलहरू निर्यात गर्दै आएको छ। यस उपजिल्लामा लोपोन्मुख ठेला तथा गोरू गाडाहरू सामान ओसारपसार तथा यातायातका साधन बन्द‌ै आएका छन्।

यस उपजिल्लाको मुख्य आय श्रोतको बाटो भनेको निर्माण कार्य हो जसमा जिल्लाकै ५१.९६% मानिसहरू संलग्न छन्। यस उपजिल्लाका मानिसहरू अन्य जस्तै ०.८६% मजदुरी, कृषि १५.२६%, व्यापार र उद्योगमा ०.०८%, वाणिज्यमा १.२९%, सञ्चार र यातायातमा ०.४२%, रेमिटेन्समा २.७८%, सुविधा १३.११%, धार्मिक सेवा ०.४३% र अन्य १३.८१% रहेका छन्।

## प्रशासन 
प्रशासकीय आदमदिघी थानाको स्थापना सन् १८२१ मा भएको थियो भने सन् १९८४ सेप्टेम्बर १४ का दिन यसलाई उपजिल्लामा परिणत गरिएको थियोे। 

## शिक्षा 
यस उपजिल्लाको कुल साक्षरता दर ५०.४% रहेको छ जसमध्ये पुरुषको साक्षरता ५५.५% छ भने महिलाको साक्षरता दर ४५.१% रहेको छ। यस उपजिल्लामा ७ क्याम्पस, २८ माध्यमिक विद्यालय, २ सामुदायिक विद्यालय, ९३ प्राथमिक विद्यालय, १४ मदरसाहरू रहेका छन्। यस जिल्लाका केही उत्कृष्ट विद्यालयहरू यस प्रकार छन्; आदमदिघी राहिम उदिन डिग्री क्याम्पस, नसरतपुर डिग्री क्याम्पस, सहिद असानुल हक डिग्री क्याम्पस, सन्तहार क्याम्पस (सन् १९६७), आदमदिघी आइपिजी उच्च विद्यालय (सन् १९१८), सन्तहार बिपी उच्च विद्यालय (सन् १९२९) आदि।

## सन्दर्भ सामग्री 
## बाह्य कडीहरू 
श्रेणी:बङ्गलादेशका उपजिल्लाहरू
बयुत

**बयुत डटकम** संयुक्त अरब इमिरेट्सको व्यापारीक क्षेत्र दुबईमा आधारित निजी स्वामित्वको एक सम्पत्ति पोर्टल हो। बायुत सबै अबु धाबी , दुबई , शारजा  अजमान , उम अल क्वैन, रस अल खैमाह र फुजैराहमा सेवा सञ्चालन गर्दछ। वर्षौंदेखि कम्पनीले संयुक्त अरब इमिरेट्सको अनलाइन रियल ष्टेटमा ठोस आधार प्राप्त गरेको छ।

## इतिहास 
पाकिस्तानको प्रख्यात सम्पत्ति वेबसाइट जमिन डटकमकसँगको सफलता पछि दाजुभाइ जिशान र इमरान अली खानले बयुत डटकमको स्थापना सन् २००८ मा गरेका थिए। उनीहरूको जेठा दाइ हैदर अली खान सुरुवाती वर्षहरूमा बायुतको रणनीति सल्लाहकारको रूपमा रहेका थिए। सन् २०१४ मा उनले गोल्डम्यान सच्स् , सिलिकन ल्याब्स र राष्ट्रिय उपकरण जस्ता विश्वव्यापी दिग्गज कम्पनीहरूसँग २० वर्षको अनुभव पछि पूर्णकालिन कम्पनीको प्रमुख कार्यकारी अधिकृतको भूमिका लिएकम थिए। सन् २०१५ मा, बयुत डटकमले अन्य खाडी मुलुकहरूमा सेवा विस्तार गर्नका लागि थप लगानीकर्ताहरूको समर्थन प्राप्त गरेको थियो। सन् २०१५ मा, बायुतले उद्योग नेता सेलोगरका प्रमुख कार्यकारी अधिकृत रोलल्याण्ड ट्रिपार्ड र मितुला समूहका अध्यक्ष साइमन बेकरलाई आफ्नो टोलीमा स्वागत गरेको थियो जसले पहिला आरइए समूहका साथै आईप्रोपर्टी समूहको नेतृत्व गरेका थिए। अप्रिल २०१६ मा, बयुत डटकमले दुबईमा रणनीतिक बजारशास्त्र र प्रदर्शनीहरूद्वारा आयोजित अन्तर्राष्ट्रिय सम्पत्ति कार्यक्रममा भाग लिएको थियो।

## सेवाहरू 
बयुत डटकमको भण्डारणले संयुक्त अरब इमिरेट्समा बिक्री वा भाडामा उपलब्ध घर, समुन्द्री किनारमा अवस्थित घर , तला र व्यावसायिक भवनहरू सहित ९५,००० भन्दा बढि सम्पत्तीहरूलाई सूचीबद्ध गर्दछ। बयुत डटकमले एक खोज इञ्जिन प्रदान गर्दछ जसले प्रयोगकर्ताहरूलाई उनीहरूको खोजीलाई सम्पत्ति स्थान, प्रकार र मूल्य दायरा प्रविष्ट गरी अनुकूलित गर्न मद्दत गर्दछ। इच्छुक खरीददार र लगानीकर्ताहरूले जग्गा सम्बन्धी मामिलामा समयमै सल्लाहको लागि बयुतमा विशेषज्ञहरूसँग सम्पर्क गर्न सक्दछन्। वेबसाइटले संयुक्त अरब इमिरेट्सका विद्यालय , अस्पताल, किनमेल केन्द्र , चलचित्र मन्दिर र यातायात सूची पनि समावेश गर्दछ।

## लगानी 
सेप्टेम्बर २०१५ मा, बयुत डटकमले नयाँ बजारमा इन्धन वृद्धि गर्न तीन विश्वव्यापी लगानी कोषबाट नयाँ पूँजीमा ९० लाख अमेरिकी डलर उठाउँदै कोष सङ्कलनको दोस्रो शृङ्खलालाई उचाई प्रदान गरेको थियो। यो लगानी बायुतको नियन्त्रक कम्पनी इमर्जिंग मार्केटिस प्रपर्टी ग्रूपमा लगिएको थियो जसले पाकिस्तानको अग्रणी सम्पत्ति पोर्टल जामिन डटकमलाई पनि नियन्त्रण गर्दछ। कोष सङ्कलनको दोस्रो चरण पछि, बायुतको नियन्त्रक कम्पनी इएमपिजीले मध्य पूर्वी क्षेत्रको विस्तारको लागि जनवरी २०१६ मा थप २ करोड अमेरिकी डलर जुटाएको थियो।

## पुरस्कार 
नोभेम्बर २००९ मा, बयुत डटकम सिएनबीसी अरबी सम्पत्ती पुरस्कारमा 'सर्वश्रेष्ठ सम्पत्ती पोर्टल' घोषित भएको थियो। बयुत डटकमले सर्वश्रेष्ठ अरब सम्पत्ती पोर्टलको लागि पुरस्कार जितेको थियो भने यसलाई "विश्वको सर्वश्रेष्ठ सम्पत्ती पोर्टल" को दावेदारको रूपमा पनि मनोनयन गरिएको थियो।

## सन्दर्भ सामग्रीहरू 
## बाह्य कडीहरू 
आधिकारिक वेबसाइट

श्रेणी:अनलाइन रियल ष्टेट कम्पनीहरू
श्रेणी:दुबईमा आधारित कम्पनीहरू
श्रेणी:संयुक्त अरब इमिरेट्सका वेबसाइटहरू
बङ्गलादेशमा विद्युतीय वाणिज्य

**बङ्गलादेशमा ई-वाणिज्य**ले बङ्गलादेशको व्यवसायको इलेक्ट्रोनिक वाणिज्य क्षेत्रलाई जनाउँदछ।

## इतिहास 
सन् २००९ मा बङ्गलादेश बेङ्कले अनलाइन भुक्तानीलाई अनुमोदन गरेको थियो र सन् २०१३ मा बेङ्कले अनलाइन भुक्तानीको लागि डेबिट र क्रेडिट कार्डको प्रयोगलाई पनि अनुमोदन गरेको थियो। बङ्गलादेशको ई वाणिज्य सङ्घ, बङ्गलादेशमा इ वाणिज्यको लागि व्यापारीक निकाय हो। सङ्घका अनुसार, केवल फेसबुकमा ८००० इ वाणिज्य पृष्ठहरू रहेका छन्। 
क्रेडिट र डेबिट कार्डको कम प्रयोग र पेपलको अनुपलब्धताले उद्योगको विकासलाई निषेध गरिरहेको छ। सन् २०१६ मा बङ्गलादेश सरकारले देशका प्रत्येक जिल्लाका लागि इ वाणिज्य साइटहरू खोलेको थियो। उही वर्ष, बङ्गलादेश उद्योग वाणिज्य महासङ्घले इ वाणिज्यमा कर हटाउने सिफारिश गरेको थियो। सन् २०१७ को तथ्याङ्कका अनुसार ई वाणिज्य साइट मार्फत प्रति वर्ष १० अर्ब टाका बराबरको लेनदेन हुन्छ।

## हालका व्यापारीक प्रकारहरू 
बङ्गलादेशमा निम्न चार प्रकारका ई वाणिज्यहरू लोकप्रिय छन्:

क) व्यापार देखि व्यापार

## व्यापार देखि उपभोक्त 
व्यापार देखि उपभोक्ता क्षेत्र, खानाको गृह वितरणको वृद्धिको माध्यमबाट बङ्गलादेशमा वृद्धि भएको थियो। यहाँ फेसबुकमा आधारित अन्य कम्पनीहरू पनि रहेको छन्  जसले बङ्गलादेशका मानिसहरूलाई संयुक्त राज्य अमेरिका,बेलायत र भारतबाट उत्पादनहरू खरिद गर्न अनुमति दिन्छ। लेनदेनको बहुमत नगद मार्फत गरिन्छ। 

## उपभोक्त देखि उपभोक्त 
विक्रय सहित वर्गीकृतको रूपमा कार्य सञ्चालन गर्ने यहाँ धेरै कम्पनीहरू पनि रहेका छन्। परम्परागत बजारशास्त्रको विपरीत, अङ्कीय बजारशास्त्रमा उपभोक्ताहरू संलग्न गराउन र विभिन्न अङ्कीय मञ्चहरूमा कुराकानी सञ्चालन गर्ने रणनीतिहरू समावेश छन्। 

राष्ट्रमा अङ्कीय बजारशास्त्र उद्योग कम अनलाइन साक्षरता दर भएका उपभोक्ताहरूसँग परिपक्क भएको छैन। मोबाइल मार्फत लेनदेन बढेका कारण उद्योगको आकार दोब्बर भएको छ, प्रत्येक महिना मोबाइल फोन मार्फत अनुमानित ७० अर्ब टाका स्थानान्तरण गरिन्छ। बङ्गलादेशसँग विश्वमा दशौँ ठूलो मोबाइल फोन प्रयोगकर्ताको आधार छ भने देशव्यापी रूपमा ६ करोड इण्टरनेट जडानहरू छन्। राजधानी ढाकामा आयोजित सर्वश्रेष्ठ विश्वव्यापी अङ्कीय बजारशास्त्र विश्व भमण २०११ मा सूचना तथा सञ्चार प्रविधि विभागमा राज्य मन्त्री जुनेद अहमद पलकले उक्त कार्यक्रममा "म अङ्कीय बजारशास्त्र, अङ्कीय बङ्गलादेशको अनिवार्य अङ्गको रूपमा रहेको कुरा व्यक्त गर्न पाउँदा खुसी व्यक्त गर्दछु। भन्ने भनाई राखेका थिए। बङ्गलादेशमा हाल ६ करोड ५० लाख इण्टरनेट प्रयोगकर्ताहरू छन्, जसमा उक्त सङ्ख्याले देशको कुल जनसङ्ख्याको ४० प्रतिशत भाग ओगटेको छ। बङ्गलादेश ब्राण्ड फोरमद्वारा सन् २०१३ देखि अङ्कीय बजारशास्त्र सम्मेलन वार्षिक रूपमा आयोजना गरिन्छ। 

## सन्दर्भ सामग्रीहरू 
श्रेणी:ई-वाणिज्य
रोजी डटपीके

**रोजी डटपीके** (‎) एक पाकिस्तानी रोजगारी वेबसाइट हो। यसलाई सन् २००७ मा मोनस रहमानले स्थापना गरेका थिए भने यसलाई हाल नसिब नेटवर्कक्स निगमले नियन्त्रण तथा सञ्चालन गर्दै आइरहेको छ। रोजी मुख्यतया तल्लोदेखि मध्यम स्तरका कर्मचारीहरूका लागि जागिर खोज्नका लागि प्रयोग गरिन्थ्यो। सन् २०१६ मा, वेबसाइटले पूर्ण रूपमा इण्टरफेस, एल्गोरिदम र लोगो परिवर्तन गरी पुनर्निर्माणमा गरेको थियो। कम्पनीको प्रधान कार्यालय पाकिस्तानको प्रमुख व्यापारीक केन्द्र मध्ये एक लाहोरमा अवस्थित छ। कम्पनीका प्रमुख कार्यकारी अधिकृत रसिद अलि हुन्।

## इतिहास 
२००५ मा, मनिष रहमानले , आफ्नो अभिभावक कम्पनी नसिब नेटवर्कक्सको लागि जागिरहरू दर्ता गर्नको लागि परीक्षण रोजगार वेबसाइट बनाउने निर्णय गरेका थिए। अन्य धेरै कम्पनीहरूले मोनिसलाई उनीहरूको कम्पनीको उत्पादनहरूलाई विज्ञापनको रूपमा आफ्नो वेबसाइटमा राख्न सम्पर्क गरेका थिए र रहमानले पनि उनीहरूको विज्ञापन नि: शुल्क दर्ता गराइदिएका थिए जसले नसिबको इण्टरनेटमा ट्राफिक वृद्धि गराउनका लागि मद्दत गरेको थियो।
thumb|left|रोजीको प्रारम्भिक लोगो

सन् २०१३ मा, रोजी डटपिकेले अज्ञात रकमको लागि साउदी रोजगार वेबसाइट मिहिनती डटकमलमई खरीद गरेको थियो। मिहिनती डटकमको अधिग्रहणको बारेमा छलफल गर्दै मोनिसले भने, "हामीले सबै मिहनतीका कर्मचारी तथा रोजगारदाता रोजी डटपिकेको प्रविधि मञ्चमा सार्दै दुबै रोजी डटपिके र मिहनतीलाई समायोजन गरेका छौं। यो गरेर हामीले अन्य धेरै सुविधाहरूको साथ बेच्नका लागि हाम्रो साउदी बिक्री टोलीलाई धेरै शक्तिशाली उत्पादनहरू दिएका छौं।

## उपलब्धिहरू 
रोजी डटपिके पाकिस्तानको शीर्ष रोजगारी वेबसाइटको रूपमा सूचीबद्ध गरिएको थियो जसमा ६५,००० भन्दा बढी कम्पनीहरूले रोजगारी दर्ता गरेका छन् जसमध्ये ३२.५३ मिलियन आवेदन प्रशोधन गरिएको छ। यसमा दैनिकी रूपमा ६० लाख अद्वितीय प्रयोगकर्ताहरूले सक्रिय छन्।
सन् २०१५ मा, रोजी डटपिकेले भोष्टोक नाफ्ता र पिटन क्यापिटलबाट $६.५ मिलियन डलरको लगानी प्राप्त गरेको थियो, जसले कम्पनीको कुल उद्यम पूँजी कोषलाई ८.५ मिलियन अमेरिकी डलर सम्ममा पुर्‍यायो। गत एक वर्षमा पाकिस्तानमा ठूला उद्यम पूँजीगत लगानीहरूको श्रृङ्खलामा यो नवीनतम थियो। अल वर्ल्ड नेटवर्कक्समा माइकल पोर्टरले कम्पनीलाई पाकिस्तानको निजी तिव्र वृद्धि हुने कम्पनीहरूको सूचीमा सूचीवद्ध गरेका थिए।
अमेरिकी लेखिका, एल्मिरा बायरस्लीले सन् २०१० मा पाकिस्तानको उद्यमशीलता सम्भावनाको आकलन गर्नका लागि पाकिस्तान भ्रमण गरेकी थिइन् र मोनिसलाई उनको सन् २०१५ को पुस्तक  "द अदर साइड अफ द वर्ल्ड" मा उद्यमीहरूलाई एक उदाहरणको रूपमा सूचीबद्ध गरेकी थिइन् भने सिलिकन उपत्यका जस्तै बन्न सक्ने भन्दै लाहोर, इस्तानबुल र मुम्बईलाई दावी गरेकी थिइन्।

## सन्दर्भ सामग्रीहरू 
## बाह्य कडीहरू 
* 

श्रेणी:रोजगारी वेबसाइटहरू
श्रेणी:पाकिस्तानका अनलाइन कम्पनीहरू
श्रेणी:लाहोरमा आधारित कम्पनीहरू
श्रेणी:पाकिस्तानी वेबसाइटहरू
कालाई उपजिल्ला

**कालाई** () बङ्गलादेशको उत्तरी भागमा पर्ने जिल्ला जयपुरहाट जिल्लाको एक उपजिल्ला हो। यो उपजिल्ला राजशाही विभागमा अन्तर्गत पर्दछ।

## भूगोल 
कालाई उपजिल्ला बङ्गलादेशको मध्ये भागमा पर्छ भने यो उपजिल्ला २४°५९' देखि २५°११' उत्तर अक्षांश र ८९°०८' देखि ८९°१७' पूर्वी देशान्तरमा अवस्थित छ। कालाई उपजिल्लाले बङ्गलादेशको कुल क्षेत्रफल मध्ये १६६.३० वर्ग किलोमिटर ओगटेको। यस उपजिल्लालाई पाँचबिबि र गोविन्दगञ्ज उपजिल्लाले उत्तर, क्षेतलाल र शिवगञ्ज उपजिल्लाले दक्षिण, शिवगञ्ज र गोविन्दगञ्ज उपजिल्लाले पूर्व र क्षेतलाल र जयपुरहाट सदर उपजिल्लाले पश्चिमबाट घेरेको छ। नगर र हरावती नदि यस उपजिल्लाको प्रमुख नदिहरू हुन्।

## जनशाङ्खिकि 
उपजिल्ला विभाग प्रतिवेदनका अनुसार यस उपजिल्लाको कुल जनसङ्ख्या १२९३२९ रहेको  छ जसमध्ये पुरुषको जनसङ्ख्या ६५४३१ छ भने महिलाको जनसङ्ख्या ६३८९८ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या १२३४९०  छ भने हिन्दु धर्मवलम्बीको जनसङ्ख्या ५५४८ रहेको छ। त्यस्तै गरी बौद्ध धर्मवलम्बीको जनसङ्ख्या ४१ र अन्य धर्मका मानिसहरूको जनसङ्ख्या २५० रहेको छ। यस उपजिल्लामा सन्थल र बुनो जनजातिहरू बसोबास गर्छन्।

## अर्थतन्त्र 
यस उपजिल्लामा ५९.६७% कृषि योग्य जमिन छ जसमा ५५.८२% सहरी क्षेत्र र ५९.९०% ग्रामीण क्षेत्र रहेको छ। यस उपजिल्लाको अर्थतन्त्र मुख्यतया कृषिमा आधारित छ। यस उपजिल्लामा धान, जुट, गहुँ, आलु, उखु, तोरी आदि अन्न बालीहरू उत्पादन गरिन्छ। यस उपजिल्लामा आँप, कटहर, केरा, मेवा आदि फलफूलको उत्पादन हुँदै आएको छ। यस उपजिल्लामा लोपोन्मुख रहेको खरबुजा पनि उत्पादन गरिन्छ। यस उपजिल्लामा बरफ उद्योग, गहुँ पिसानी केन्द्र, चिस्यान केन्द्र पनि सञ्चालनमा रहेका छन्। यस उपजिल्लाले केरा, आलु, धान, मौसमी तरकारी तथा अन्य फलफूलहरू निर्यात गर्दै आएको छ। यस उपजिल्लामा १५ हाटबजार तथा मेलाहरू सञ्चालन रहेका छन्। यस उपजिल्लामा ११३ माछापालन केन्द्र, ९६ कुखुरा पालन केन्द्र, ११३ दुग्ध सङ्कलन केन्द्र र ८ ह्याचरी रहेका छन्।

यस उपजिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ६७.३४% मानिसहरू संलग्न छन्। यस जिल्लाका मानिसहरू अन्य जस्तै २.२३% मजदुरी, व्यापार र उद्योगमा ०.२४%, वाणिज्यमा ८.७८%, सञ्चार र यातायातमा ३.०४%, निर्माण क्षेत्रमा ०.५१%, सुविधा २.९२%, धार्मिक सेवा ०.१०% र अन्य ५.४६% रहेका छन्।

## प्रशासन 
प्रशासकीय काहालु थानाको स्थापना सन् १९८१ अगष्ट १९ का दिन भएको थियो भने सन् १९८३ जुलाई ३ मा दिन यसलाई उपजिल्लामा परिणत गरिएको थियोे।। जयपुरहाट जिल्लाको उपजिल्लाको हुनु भन्दा अघि यो बगुडा जिल्लाको एक उपजिल्ला थियो। २६ फेब्रुअरी १९८४ का दिन यो उपजिल्ला जयपुरहाट जिल्लामा गाभिएको थियो। यस उपजिल्लामा हाल ५ सङ्घ परिषद्, १०९ मौजा/महल्ला र १५८ गाउँहरू रहेका छन्।

## शिक्षा 
यस उपजिल्लाको कुल साक्षरता दर ४६.१% रहेको छ जसमध्ये पुरुषको साक्षरता ५१.४% छ भने महिलाको साक्षरता दर ३८.६% रहेको छ। यस उपजिल्लामा २ क्याम्पस, २ प्राबिधिक विद्यालय, २६ माध्यमिक विद्यालय, ४८ प्राथमिक विद्यालय, ५ सामुदायिक विद्यालय, ३३ मदरसाहरू रहेका छन्। कालाई मोयन उच्च विद्यालय यस उपजिल्लाको उत्कृष्ट विद्यालय मध्ये एक हो।

## सन्दर्भ सामग्री 
## बाह्य कडीहरू 
श्रेणी:बङ्गलादेशका उपजिल्लाहरू
लिम्पियाधुरा

**लिम्पियाधुरा** नेपालको पश्चिमोत्तर क्षेत्रको अन्तिम सिमाना विन्दु हो, जहाँ नेपाल र भारतको सिमाना छुट्याउने महाकाली नदीको सबैभन्दा ठूलो जलाधार छ । महाकालीका मुख्य योगदानकर्ता नदीहरुमध्ये काली नदी (स्थानीय बोलीमा कुटी याङ्दी) लिम्पियाधुराबाटै उत्पत्ति हुन्छ ।

## विवाद
यद्यपि, भारतले लिम्पियाधुराबाट करिब ३० किलोमिटर पूर्व कालापानीमा सीमा सुरक्षा फौज इन्डो टिबेटन बोर्डर पुलिसको शिविर राखेर त्यहीँसम्मको भूमिलाई आफ्नो दाबी गरिरहेको छ । त्यसलाई नेपालले भारतको गलत दाबी भन्दै अतिक्रमणको संज्ञा दिएको छ । नेपालले सुगौली सन्धि अनुसार महाकालीको उत्पत्ति विन्दु लिम्पियाधुरा भएकाले त्यसैलाई चीन, भारत र नेपालको त्रिदेशीय सीमाविन्दु मान्नुपर्ने दाबी गर्दै आएको छ । कालापानीदेखि लिम्पियाधुरासम्मका तीन गाउँ कुटी, नाबी र गुञ्जीको जनगणना, मालपोत अभिलेख तथा अन्य ऐतिहासिक प्रामाण र दस्तावेजका छलफल गर्न तयार रहेको नेपालको अडान छ । नेपालसँग सुगौली सन्धि गर्ने पक्ष तत्कालीन ब्रिटिस इन्डियाको नापी विभागले जारी गरेका नक्साहरूमा लिम्पियाधुरालाई नै महाकाली नदीको उत्पत्तिस्थल तथा नेपाल-भारतको अन्तिम सिमाना कायम गरिएको छ र त्यसमा नेपालले पनि सहमति जनाएको छ ।

## सन्दर्भ सामग्रीहरू
श्रेणी:नेपाल भारत सम्बन्ध
भारत तिब्बत सीमा प्रहरी

**भारत तिब्बत सीमा प्रहरी** ( -ITBP) भारतको सातवटा केन्द्रीय सशस्त्र प्रहरी बलमध्येको एक हो, जसलाई सन् १९६२ अक्टोबर २४ मा स्थापना गरिएको थियो। खासगरी सन् १९६२ मा भारत चीनसँगको युद्धमा पराजित भएपछि तिब्बतसँगको सीमा क्षेत्रमा तैनाथ गर्नका लागि यो बल खडा गरिएको हो ।

भारतले नेपालको सहमतिबेगर नेपालको कालापानी क्षेत्रमा पनि यही बल तैनाथ गरेको छ। यो क्षेत्र लिपुलेक भएर मानसरोवर जाने बाटो र प्राचीन चीन-नेपाल-भारतको व्यापारिक मार्ग पनि भएकाले रणनीतिक महत्त्वको छ।

## इतिहास
तिब्बतसँगको सीमा सुरक्षा सुनिश्चित गर्न भन्दै सन् १९९६ मा भारतको संसदले भारत तिब्बत सीमा पुलिस बल ऐन, १९९२ कार्यान्वयनमा ल्याएको थियो । यस सुरक्षा बलका पहिलो प्रमुखका रूपमा महानिरीक्षक बलवीर सिंहलाई नियुक्त गरिएको थियो, जो त्यसअघि भारतीय जासुसी निकाय इन्टेलिजेन्स ब्यूरोका एक अधिकृत थिए । सुरुमा चारवटा बटालियन रहेको यस बललाई सन् १९७८ पछि पढाउँदै ६० बटालियन बनाइएको छ । १५ वटा सेक्टर र छ फ्रन्टियर छन् । यस बलको कुल जनशक्ति सन् २०१८ सम्म ८९,४३२ रहेको छ ।

## विशेष क्षमता
लद्दाखको काराकोरमदेखि अरुणाचल प्रदेश को जाछेप लासम्म ३४८८ किलोमिटर चीनसँगको सीमा सुरक्षाका लागि यस बललाई खटाइएको छ । यस बलका चौकीहरूको उचाइ ९००० फिटदेखि १८७०० फिटसम्ममा अवस्थित छन् । यसका सिपाहीहरूलाई पर्वतारोहण तथा उच्च हिमाली क्षेत्रमा हुन सक्ने युद्धका लागि विशेष तालिम दिइएको हुन्छ । 

नागरिक मेडिकल शिविर, आणविक, जैविक, रासायनिक तथा प्राकृतिक विपद व्यवस्थापनको प्रशिक्षण यस बललाई दिने गरिएको छ । संयुक्त राष्ट्रसंघको शान्ति स्थापनासम्बन्धी मिसनमा पनि यस बललाई सहभागी गराउने गरिएको छ । बोस्निया हर्जगोबिना, कोसोभो, सिरिया लियोन, हैटी, पश्चिम सहारा, सुडान, अफ्गानिस्तान लगायतका मुलुकमा यसका मिसन खटाइएका छन् । यसका दुईवटा बटालियनलाई राष्ट्रिय विपद उद्धार बलका रूपमा खटाइएको छ ।

## सन्दर्भ सामग्रीहरू
## बाह्य कडीहरू
जुक्स

**जुक्स** सन् २०१५ को जनवरीमा सुरू गरिएको  एक सङ्गीत प्रवाह सेवा हो। कम्पनीमा १००% स्वामित्व बहुराष्ट्रिय चिनियाँ निगम थङ्सिनको रहेको छ।  जुक्स हङकङ, इन्डोनेसिया , मलेसिया , म्यानमार र थाइल्याण्ड  जस्ता एसियाली बजारहरूमा सबैभन्दा ठूलो सङ्गीत प्रवाह अनुप्रयोग पनि हो। जुक्स एक भुक्तान स्वतन्त्र / भुक्तान सेवा हो जसले यसको धेरै जसो गीतहरू नि: शुल्क प्रदान गर्दछ जबकि केही गीतहरू केवल भुक्तानी गर्ने प्रयोगकर्ताहरूको लागि मात्र उपलब्ध छ। यसले भुक्तान सदस्यताका माध्यम वा प्रस्ताव गरिएको विभिन्न कार्यहरू पनि सञ्चालन गर्दछ। 

सन् २०१७ मा, जुक्सले दक्षिण अफ्रीकामा  तिनीहरूको सेवा सुरू गरेको थियो  जुन कम्पनीको पहिलो गैर एसियाली बजार पनि हो। सेवाले हाल उनीहरूको एसियाली बजारमा सबै सङ्गीत प्रवाह अनुप्रयोग डाउनलोडहरूको ५०% भन्दा बढीको नियन्त्रण गर्दछ। 

सङ्गीत प्रवाह गर्ने प्रयोगकर्ताहरूको सङ्ख्या हङकङ, सिङ्गापुर , मलेसिया, थाइल्याण्ड, फिलिपिन्स, म्यानमार र इन्डोनेसिया सन् २०२० सम्ममा ८७० करोड  पुग्ने अनुमान गरिएको छ। 

यसका सामग्रीहरू यसको आधिकारिक वेबसाइट, एन्ड्रोइड र आइओएसका छुट्टाछुट्टै अनुप्रयोगहरू मार्फत उपलब्ध छन्। प्रयोगकर्ताहरूले यसको भण्डारमा समावेश २० लाख भन्दा बढी गीतहरू, स्थानीय र अन्तर्राष्ट्रिय छनौट गरिएको प्रवाह सूचीहरू नि: शुल्क रूपमा सुन्न र अफलाइन सुन्नका लागि डाउनलोड पनि गर्न सक्दछन्।

## पृष्ठभूमि 
जुक्सको उदय हुनु भन्दा पूर्व, थङ्सिनले, क्युक्यु सङ्गीत नामक सङ्गीत प्रवाह सेवाको नियन्त्रण गरेको थियो जून चीनमा सबैभन्दा ठूलो सङ्गीत प्रवाह अनुप्रयोग मध्येको एक हो। यो क्युक्यु सङ्गीत चीनको सर्वाधिक डाउनलोड गरिएको अनुप्रयोग मध्येको एक हो। सन् २०१५ मा, कम्पनीका टोलीहरूले जुक्सलाई उनीहरूको सेवा मुख्यभूमि चीनको सट्टा विदेशी बजारहरूमा सङ्गीत सेवाको विस्तारको रूपमा प्रस्तुत गरेका थिए।

स्पोटिफाई जस्ता प्रमुख सङ्गीत सेवा प्रयोग गर्ने प्रयोगकर्ताहरूका लागि श्रव्य विज्ञापनहरू प्रदर्शन गर्दै नि: शुल्क सेवाहरू प्रदान गर्नुको सट्टामा जुक्स भण्डा विज्ञापन, विशेष विज्ञापन र अन्य विज्ञापन विधाहरू जस्तै श्रेणी प्रवाह सूची र अनुप्रयोग पर्दामा केन्द्रित छ।  उनीहरूले यसलाई एक सफलताको रूपमा दावी गरेका थिए। जुक्सले उनीहरूको विशेष भुक्तान पहुँच, डिएसटिभी ग्राहकहरूको लागि निःशुल्क रूपमा प्रदान गरेको थियो। डिएसटिभी, बहुराष्ट्रिय चिनियाँ इण्टरनेट निगम थङ्सिनको भातृ कम्पनी र दक्षिण अफ्रिकामा सेवा सञ्चालन गर्ने प्राथमिक भुक्तान दूर्दशन प्रदायक पनि हो।

## लोकप्रियता 
### सिमिलर वेब 
नोभेम्बर २०१९ सम्म, सिमिलर वेबको तथ्याङ्कका अनुसार, यो विश्वव्यापी सर्वाधिक लोकप्रिय वेबसाइटहरूको सूचीमा ९३३६ अौँ स्थानमा रहेको छ भने थाइल्याण्डमा यसको क्रम २१७ रहेको छ जसमा यसको उछाल दर ४३.०१% रहेको छ।

### अलेक्सा इन्टरनेट 
नोभेम्बर २०१९ सम्म, अलेक्सा इन्टरनेटको तथ्याङ्कका अनुसार, यो विश्वव्यापी सर्वाधिक लोकप्रिय वेबसाइटहरूको सूचीमा ९अौँ स्थानमा रहेको छ भने चीनमा यसको क्रम ४ रहेको छ।

## यो पनि हेर्नुहोस् 
## सन्दर्भ सामग्रीहरू 
श्रेणी:थङ्सिन
श्रेणी:सङ्गीत प्रवाह सेवाहरू
श्रेणी:चीनका मोबाइल अनुप्रयोगहरू